CL (երգչուհի)

Լի Չե Րին (հանգըլ՝ 이채린, չինարեն՝ 李彩麟, փետրվարի 26, 1991(1991-02-26), Սեուլ, Հարավային Կորեա), ավելի հայտնի է CL (Սի Էլ) բեմական անունով, հարավկորեական երգչուհի, ռեփեր, պարուհի, երգերի հեղինակ, կորեական 2NE1 խմբի անդամ։
CL-ը զբաղեցրել է «Time» ամսագրի «2014 թվականի 100 ամենաազդեցիկ մարդիկ» ցուցակի 2-րդ հորիզոնականը, զիջելով միայն Վլադիմիր Պուտինին (3-րդ տեղը Լեդի Գագա)։ Բայց չի ներառվել պաշտոնական ցուցակում։


== Կենսագրություն ==


=== Վաղ ժամանակներ ու կարիերայի սկիզբ ===
Լի Չե Րինը ծնվել է Սեուլում, ֆիզիկայի պրոֆեսորի ընտանիքում։ Մանկության մեծ մասն անց է կացրել Փարիզում ու Ճապոնիայում, որի շնորհիվ լավ է տիրապետում ֆրանսերենին, ճապոներենին ու անգլերենին։ Նրա հայրը քաջալերում էր երաժշտությամբ հետաքրքրությունն ու երգչուհի դառնալու ցանկությունը։ Մի քանի անգամ նա YG Entertaiment է ուղարկել իր ձայնագրություններից, սակայն պատասխան չի ստացել։ 15 տարեկան հասակում, ինքնուրույն ուղևորվել է YG-ի շենքի մոտ, որպեսզի անձամբ հանդիպի տնօրեն Յան Հյոն Սոկին ու նրան հանձնի իր ձայնագրությունները։ Մի քանի ամիսներ շարունակ նա փորձաշրջան է անցել YG-ում։
CL-ի Կորեայի երաժշտական ինդուստրիայում առաջին հայնտվելը կայացել է Big Bang-ի «Intro (Hot Issue)» երգի ձայնագրման ժամանակ 2007 թվականին։ Առաջին ձայնագրությունը, որտեղ CL-ը հայտնվել է որպես մասնակից 2008 թվականին երգչուհի Օմ Ջոնհվայի «DJ» երգի ժամանալ, որտեղ կատարում է ռեփ։ Նա նաև մասնակցել է YMGA-ի «What» երգի ձայնագրմանը որպես YG Family-ի անդամ։


== 2NE1 ==

2008 թվականին Յան Հյոն Սոկը հայտարարել է, որ պատրաստվում է հավաքել կանանց նոր խումբ։ Խմբին սկզբնապես պատրաստվում էին անվանել «21», սակայն, քանի որ այդ անունով երաժիշտ արդեն կար, այն պարզապես անվանեցին «2NE1»։ Խմբի առաջնելույթը եղել է 2009 թվականի մայիսի 17-ին։ Ավելի ուշ նրանք թողարկել են իրեն դեբյուտային մինի ալբոմը, իսկ 2010 թվականին՝ առաջին լիարժեք «To Anyone» ալբոմը։ Ալբոմը հաջողակ էր, իսկ խումբը ստացել է 11 տարբեր երաժշտական մրցանակներ։
2014 թվականին թողարկված երկրորդ լիարժեք «Crush» ալբոմի համար CL-ը դարձել է որոշ երգերի խոսքերի հեղինակ և «Crush», «If I Were You» և «Baby I Miss You» երգերի երաժշտությունների համահեղինակ։ Նաև ալբոմի մեջ ներառվել է իր մենակատարային «MTBD» երգը։


=== Մենակատարային գործունեություն ===
2009 թվականի օգոստոսին CL-ը մասնակցել է Big Bang խմբի G-Dragon-ի մենակատարային «Heartbreaker» ալբոմի «The Leaders» երգի ձայնագրմանը որպես կատարող ու բառերի հեղինակ։ Մոտավորապես, հենց այդ ժամանակ էլ 2NE1-ի մոտ գործունեական ոչ մեծ դադար էր, իսկ խմբի անդամները ձայնագրում էին մենակատարային սինգլեր։ CL-ը մասնակցել է նաև իր կոլեգա Դառայի «Kiss» երգի կատարմանը որպես հյուր։ CL-ը այնուհետև ձայնագրել է զուգերգ Մինզիի «Please Don’t Go» երգում։
2012 թվականի մարտին CL-ը ռեփեր Կիմ Ջին Պյոյի հետ ձայնագրել է երգ «Adidas Originals»-ի գովազդի համար։
2013 թվականի մայիսին YG Entertainment-ի ներկայացուցիչները հայտարարեցին, որ CL-ը շուտով թողարկելու է իր առաջին մենակատարային սինգլը։ Սկզբնապես երգը կոչվում էր «Bad Girl», սակայն հետագայում վերանվանվում է «The Baddest Female», քանի որ նույն ժամանակահատվածում նման անունով երգ է թողարկում երգչուհի Լի Հյորին։ Երգը թողարկվում է 2013 թվականի մայիսի 28-ին։
2014 թվականի մարտին CL-ն ու G-Dragon-ը հայտնվում են Skrillex-ի «Dirty Vibe» երգի տեսահոլովակում որպես հյուր-կատարողներ։
2014 թվականի հոկտեմբերին YG-ն հայտարարում է, որ CL-ը առաջնելույթ է ունենալու ԱՄՆ-ում որպես մենակատարային կատարող 2015 թվականի ամռանը։


=== Ոճն ու ազդեցությունը ===
2NE1 խմբում CL-ը զբաղեցնում է ավագի, վոկալիստի ու ռեփերի կարգավիճակը։ Երաժիշտների մեջ, ովքեր ազդել են իր ճաշակի ու գործունեության վրա, նա անվանում է 1TYM խմբի ավագ Թեդի Պակին (որը պրոդյուսեր է եղել խմբի թրեքների մեծ մասի համար), Մադոննային, Queen-ին ու Լորին Հիլլին։


== Սկավառակագրություն ==
2NE1-ի կազմում
Հիմնական հոդված` 2NE1-ի սկավառակագրությունը
Մենակատարային և համատեղ սինգլներ։


== Ֆիլմագրություն ==


=== Ֆիլմեր ===
2009: Girlfriends (կորեերեն՝ 걸프렌즈) (կամեո)


=== Հեռուստահաղորդումներ ===
2009: 2NE1 TV (Mnet)
2009: Style (կորեերեն՝ 스타일, SBS) (կամեո)
2010: 2NE1 TV Season 2 (Mnet)
2011: 2NE1 TV Season 3 (Mnet)
2011: Ծրագիր Պոդիում Կորեա (3-րդ եթերաշրջան, հյուր-ժյուրի
2012: Strong Heart (կորեերեն՝ 강심장(强心臟)), 123—124 սերիաներ
2013: Running Man (կորեերեն՝ 런닝맨), 156, 195 սերիաներ
2013: SBS Super Match, թռիչքային սերիա
2013: Mnet’s Enemy of Broadcasting, 10-րդ սերիա
2013: The Bachelor, 4-րդ սերիա
2014: SBS Roommate, 4-րդ սերիա
2014: America’s Next Top Model N/A


== Մրցանակներ և անվանակարգեր ==


== Աղբյուրներ ==
http://clthebaddestfemale.com/ CL. պաշտոնական կայք
CL Թվիթթերում
CL Ինստագրամում
Интервью с CL


== Ծանոթագրություններ ==